Sirkuit Antarabangsa Mandalika

Sirkuit Antarabangsa Mandalika (sacara rasmi bangaran Pertamina Mandalika International Street Circuit) adalah sabuah sirkuit balap nang baandak di Kawasan Ekonomi Khusus Mandalika (KEK Mandalika) di Lombok Tangah, Nusa Tenggara Barat. Sirkuit ngini baisi panjang laluan 4,31 km lawan 17 bilukan. Mandalika panambaian maadaakan MotoGP wayah Marit 2022 wan GT World Challenge Asia wayah Uktubur 2022. Sirkuit Mandalika sabalumnya sudah maadaakan Paturaian Dunia Superbike ulaian Indunisia wayah 2021.

 Sirkuit 
250px|Marc Márquez malalui tikungan 10 Sirkuit Antarabangsa Mandalika wayah tarai pramusim, Pibuari 2022|jmpl
ka|Lurusan tatambaian Sirkuit Antarabangsa Mandalika. Tampak tribun VVIP matan jauh wan Marc Márquez nang malalui palihan warih tikungan 17.|jmpl|250x250px
Sirkuit Mandalika dianggap barancang sirkuit kartak, di mana sirkuit pacangan dibuka gasan masarakat lamun kada rahatan maadaakan babalapan. Saupama dibuka gasan urang awam, wastu jalur outer road haja nang kawa dilalui, lain jalur tatambaian sirkuit. Sirkuit ngini pamulaannya dihabarakan baisi panjang 4,8 km, tagal baubah jadi 4,32 km lawan 19 tikungan. Rancangan sirkuit imbah ngitu dihandapi pulang jadi 4,31 km lawan 17 tikungan. Maumpat Ricky Baheramsjah, CEO Mandalika Grand Prix Association, tikungan dikurangi marga kaamanan wan manggantinya lawan jalur lurus gasan "manambah aksi overtaking." Suwalih ngitu, rancangan sirkuit sabalumnya dinilai jua "labih mauntungakan salah satu pabrikan". Pamukaan sirkuit Mandalika mamakai aspal bajanis Stone Mastic Asphalt (SMA) nang takasat wan diharapakan  manahapi cangkaman ban.

Wayah parasmian, sirkuit ngini baisi panjang 4,301 km lawan 17 tikungan, lawan muatan 50.000 tampat duduk di tribun wan jumlah mancapai 195.700 urang.

 Jujuhutan 

Tumbung: Sirkuit MotoGP